|  |
| --- |
| **1. Meetme nimetus** |
| **Meede 3. MAAKONDLIKE ÜHISPROJEKTIDE JA KOOLITUSTE MEEDE** |
| **2. Meetme eesmärk** |
| * Tegevuspiirkond tervikuna on tuntud kui atraktiivne ja huvitav sihtkoht külastajatele * Kogukondade aktiivsus on suurenenud läbi ühistegevuse ja koostöö * Noored on kogukonda kaasatud ning neile on loodud head eeldused omaalgatuse ja ettevõtlikkuse kasvuks * Toimiv ettevõtjate vaheline koostöö turunduse ja tootearenduse valdkonnas |
| **3. Meetme rakendamise vajadus**  Vajalik on panustada enam turismiettevõtjate koolitusvõimalustesse ning toetada nende ühistegevust, ühisturundust ja teenuste kvaliteedi tõstmist, sh turismiasjaliste võrgustiku arendamist. Maakonna maine on madal, kuna puudub tugev ühtne märk. Oluline oleks toetada brändiloomist ja arendada turismivaldkonna inimeste turundusalaseid oskusi ja teadmisi, toetada traditsiooniliste ürituste toimimist ning uute märgiliste ürituste algatamist. Maale elama tulekuks toetada turundusalaseid algatusi.  Vajalik on toetada ettevõtjate koostöövõrgustike loomist ja arendamist ühise tootearenduse ja turunduse eesmärgil. Ettevõtlikkuse suurendamiseks toetada koolituste, õppereiside läbiviimist ning mentorlust, sh tegevusi noorte ettevõtlikkuse suurendamiseks. |
| **4. Toetatavad tegevused** |
| Meetme raames toetatakse järgmisi tegevusi:   * toimivate suurürituste jätkamine ja uute algatamine (spordi-, tantsu- ja laulupäevad, rahvapeod jms), * maakonna mainekujundusega seotud tegevused * maakondlike koostöövõrgustike ja klastrite arendamine * maakonnaülene noortetegevus * ühisprojektide algatamine ja arendamine * koolituste korraldamine ja oskuste omandamine (valdkonnad: kohalik toit, turism, loomemajandus, puidu- ja metallisektor)   **Toetuse taotlemise eelduseks on vähemalt 2 osapoole ühistegevus,** v.a koolituste korraldamine ja oskuste omandamine. **Koostööpartnerid peavad eelnevalt koostama 1-4-aastase tegevuskava.**  Nõuded koolituse osutajale täpsustatakse meetme rakenduskavas.  Meede ei või sisaldada investeeringuid põhivarasse ja infrastruktuuri. Investeeringud väikevahenditesse võivad moodustada kuni 25% projekti abikõlbulikest kuludest.  Ühisprojektide puhul on abikõlblikud koostöö jooksvad kulud, sh projektijuhtimine. |
| **5. Meetme sihtgrupp** |
| Taotlejaks võivad olla Jõgevamaa Koostöökoja tegevuspiirkonnas tegutsevad:   * mittetulundusühingud (sh kohalik tegevusgrupp), * sihtasutused, * kohalikud omavalitsused, * ettevõtjad |
| **6. Saavutatavad indikaatorid ja sihttasemed** |
| Meetme indikaatorid ja sihttasemed:   * Ühisprojektide arv - 30 * Tegevuspiirkonna eripära kasutamist soodustav või elluviivad projektid – 12 * Uuenduslike lahendustega projektide arv – 18 * Koolitusprojektide arv – 10, * Toetuse osakaal – 10% kogu meetmete vahenditest |
| **7. Toetuse maksimaalsed suurused ja määrad** |
| Toetuse miinimumsumma on 1 000 eurot ja maksimumsumma 15 000 eurot.  Toetuse määr on: MTÜ/ SA ja KOV kuni 90% abikõlblikest tegevustest, ettevõtetel kuni 60% abikõlblikest tegevustest |
| **8. Viide maaelu arengu määruse sihtvaldkonnale, mille eesmärkide saavutamisele meede kaasa aitab:**  Sihtvaldkonnad: 6B. Maapiirkondade kohaliku arengu soodustamine, 1A. innovatsiooni ja koostöö toetamine ning teadmistebaasi arendamine maapiirkondades, 1B: põllumajanduse, toidu tootmise ja metsanduse ning teadusuuringute ja innovatsiooni vaheliste sidemete tugevdamine, 3A: toormetootjate parem integreerimine toiduainete tarneahelasse kvaliteedikavade kaudu, kohalike turgude edendamise ja lühikeste tarneahelate ning tootjarühmade ja -organisatsioonide ning tootmisharudevaheliste organisatsioonide kaudu. |
| **9. Viide Euroopa Parlamendi ja nõukogu määruses (EL) nr 1305/2013 sätestatud artikli numbrile, mis käsitleb asjakohast meedet:**  Artiklid 35 ja 14. |